Fakta

L87

Folketinget stemmer om regeringens forslag til en stramning af udlændingeloven. Regeringen har flertal for sit forslag, da de øvrige borgerlige partier samt Socialdemokraterne har sagt, at de stemmer for. De radikale SF, Enhedslisten og Alternativet er imod. Enkelte Socialdemokrater vil stemme imod partilinjen. Her er lovforslagets punkter:



Adgangen til familiesammenføring til udlændinge med midlertidig beskyttelse udskydes fra et til tre år.

Adgangen til at opnå tidsubegrænset opholdstilladelse skærpes.

Varigheden af opholdstilladelser begrænses. Flygtninge med konventionsstatus for to års ophold, flygtninge med beskyttelsesstatus får ét år.

Reglerne om inddragelse af flygtninges opholdstilladelse strammes.

Der skal betales gebyr ved indgivelse af ansøgninger om bl.a. familiesammenføring og for ansøgninger om tidsubegrænset opholdstilladelse til flygtninge m.fl.

Ekstraordinær asylrådgivning bliver stoppet.

Den øvre tidsgrænse for, hvor længe en asylansøger kan pålægges at betale for sit eget og sin families underhold mv. forlænges.

De økonomiske ydelser til asylansøgere nedsættes med 10 pct.

Politiet kan visitere en asylansøger og ransage asylansøgerens bagage med henblik på at sikre penge og værdigenstande til dækning af udgifterne til den pågældendes underhold.

Udlændingemyndighederne kan tage større kontante beløb og værdigenstande til dækning af senere udgifter til asylansøgerens underhold i bevaring. Genstande med særlig affektionsværdi er undtaget. Alle værdigenstande og kontante beløb under 10.000 kroner per person er undtaget. Det gælder også for børn.

Asylansøgeres mulighed for at blive indkvarteret i selvstændige og særlige boliger uden for centrene afskaffes.

Kriterierne for udvælgelse af kvoteflygtninge ændres, så Danmark vælger såkaldt integrationsparate flygtninge.





Kilde: Folketinget.dk m.fl.



Vis mere